# Algirdas Šumskis

### Straipsnis iš Vikipedijos, laisvosios enciklopedijos.

Algirdas Šumskis

Algirdas Šumskis (1956 m. gruodžio 16 d. Kaune), choro dirigentas ir pedagogas.

## [taisyti] Biografija

1978 – 1982 choro dirigavimo mokėsi Kauno J. Gruodžio aukštesniojoje muzikos mokykloje (dėst. L. Valatkienė). 1982 – 1987 choro dirigavimo studijas tęsė Lietuvos valstybinėje konservatorijoje (prof. A. Jozėno klasė). Dar studijų metais pradėjo mokytojauti ir vadovauti Lietuvos dailės instituto studentų kameriniam chorui – 1986 koncertavo Armėnijoje.

Nuo 1987 Lietuvos valstybinės konservatorijos Klaipėdos fakultetų (universiteto Menų fakultetas) choro dirigavimo ir kitų disciplinų dėstytojas.

Nuo 1987 ir Klaipėdos 14-osios vidurinės mokyklos („Ąžuolyno" gimnazijos) muzikos mokytojas, vyresniųjų klasių moksleivių mišriojo choro ir vokalinių ansamblių vadovas. Kolektyvai yra regioninių ir respublikinių konkursų laureatai. Choras 1989 koncertavo Vokietijoje, parengtas 1990 Lietuvos tautinei, 1994 I ir 1998 II Pasaulio lietuvių dainų šventėms Vilniuje.

1992 A. Šumskis uostamiestyje įkūrė Jaunimo centro kamerinį mišrųjį chorą „Lyra“. Kolektyvas koncertuoja Lietuvoje, dainavo Vokietijoje ir Anglijoje, dalyvavo 1994 I ir 1998 II Pasaulio lietuvių dainų šventėse Vilniuje, 1995 tarptautiniame chorų konkurse Anglijoje pelnė pirmąją ir antrąją vietas, 1995 X S. Šimkaus tarptautiniame chorų konkurse Klaipėdoje -antrąją vietą. 1995 ir 1996 „Lyra“ dalyvavo bažnytinės muzikos festivaliuose „Cantate Domino" Kaune.

Nuo 1996 A. Šumskis Klaipėdos „Smeltės“ vidurinės mokyklos moksleivių chorų ir vokalinių ansamblių vadovas. Jaunių choras 1997 Lietuvos moksleivių dainų šventės konkurso Vilniuje laureatas, dalyvavo 1997 XI S. Šimkaus chorų konkurse Klaipėdoje, kur laimėjo antrąją vietą. 1998 tarptautiniame chorų konkurse „Polifonia Atheneum" Graikijoje jaunių choras pelnė trečiąją vietą ir diplomą.

A. Šumskis – Lietuvos chorų sąjungos narys, Klaipėdos chorinės bendrijos „Aukuras“ tarybos narys, nuo 1996 Lietuvos muzikos mokytojų asociacijos pirmininko pavaduotojas, nuo 1998 pirmininkas, regioninių dainų švenčių ir festivalių organizatorius bei vyr. dirigentas, chorų apžiūrų ir konkursų žiuri narys, rašo straipsnius ir koncertų recenzijas, dalyvauja mokslinėse konferencijose, organizuoja muzikos mokytojams kursus bei seminarus, kuria dainas chorams, sudarė rinkinį „Vaikų dainos" (1993).

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/g/Algirdas_%C5%A0umskis_4d71.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška